ਮਾਰਸ਼ਮੇਲੋ
ਕ੍ਰਿਸਟੋਫਰ ਕੌਮਸਟੌਕ (ਜਨਮ 19 ਮਈ 1992), ਪੇਸ਼ੇਵਰ ਤੌਰ 'ਤੇ ਮਾਰਸ਼ਮੇਲੋ ਵਜੋਂ ਜਾਣਿਆ ਜਾਂਦਾ, ਇੱਕ ਅਮਰੀਕੀ ਇਲੈਕਟ੍ਰਾਨਿਕ ਸੰਗੀਤ ਨਿਰਮਾਤਾ ਅਤੇ ਡੀਜੇ ਹੈ। ਉਸਨੇ ਸਭ ਤੋਂ ਪਹਿਲਾਂ ਅਮਰੀਕੀ ਡੀਜੇ ਜੋੜੀ ਜੈਕ ਰਸ਼ੀਅਨ ਅਤੇ ਰੂਸੀ-ਜਰਮਨ ਡੀਜੇ ਜੇਡ ਦੁਆਰਾ ਗਾਏ ਗਏ ਗੀਤਾਂ ਦੇ ਰੀਮਿਕਸ ਜਾਰੀ ਕਰਕੇ ਅੰਤਰਰਾਸ਼ਟਰੀ ਪੱਧਰ 'ਤੇ ਮਾਨਤਾ ਪ੍ਰਾਪਤ ਕੀਤੀ। ਉਹ "ਸਾਈਲੈਂਸ", "ਵੂਲਵ", "ਫਰੈਂਡਜ਼", ਅਤੇ "ਹੈਪੀਅਰ " ਗਾਣਿਆਂ ਲਈ ਸਭ ਤੋਂ ਜਾਣਿਆ ਜਾਂਦਾ ਹੈ, ਇਹ ਸਾਰੇ ਕਈ ਦੇਸ਼ਾਂ ਵਿੱਚ ਮਲਟੀ-ਪਲੈਟੀਨਮ ਪ੍ਰਮਾਣਿਤ ਹਨ (ਭਾਵ ਇਹਨਾਂ ਗਾਣਿਆਂ ਦੀਆਂ ਦੱਸ-ਲੱਖ ਤੋਂ ਵੱਧ ਕਾਪੀਆਂ ਵਿਕੀਆਂ ਜਾਂ ਆਨਲਾਈਨ ਸਟਰੀਮ ਹੋਈਆਂ ਹਨ) ਅਤੇ ਬਿਲਬੋਰਡ ਹਾਟ 100 ਦੇ ਸਿਖਰਲੇ 30 ਵਿੱਚ ਪ੍ਰਦਰਸ਼ਿਤ ਹੋਏ ਹਨ। ਉਸ ਦੀ ਪਹਿਲੀ ਸਟੂਡੀਓ ਐਲਬਮ, ਜੋਈਟਾਈਮ, ਜਨਵਰੀ 2016 ਵਿੱਚ ਰਿਲੀਜ਼ ਹੋਈ ਸੀ, ਜਿਸ ਵਿੱਚ ਮਾਰਸ਼ਮੇਲੋ ਦਾ ਪਹਿਲੀ ਸਿੰਗਲ ਗਾਣਾ “ਕੀਪ ਇਟ ਮੇਲੋ” ਸ਼ਾਮਲ ਸੀ ਅਤੇ ਜਿਸ ਵਿੱਚ ਗਾਇਨ ਓਮਾਰ ਲਿੰਕਸ ਵੱਲੋਂ ਕੀਤੀਆਂ ਗਿਆ ਸੀ। ਮਾਰਸ਼ਮੇਲੋ ਦਾ ਦੂਜਾ ਗਾਣਾ "ਅਲੋਨ", ਜੋ ਕਿ ਇੱਕ ਪਲੈਟੀਨਮ-ਪ੍ਰਮਾਣਤ ਸਿੰਗਲ ਹੈ, ਮਈ 2016 ਵਿੱਚ ਕੈਨੇਡੀਅਨ ਰਿਕਾਰਡ ਲੇਬਲ ਮੌਨਸਟਰਕੈਟ ਦੁਆਰਾ ਜਾਰੀ ਕੀਤਾ ਗਿਆ ਸੀ। ਯੂਐਸ ਬਿਲਬੋਰਡ ਹਾਟ 100 'ਤੇ 60 ਵੇਂ ਨੰਬਰ 'ਤੇ ਚੜ੍ਹਨ ਤੋਂ ਬਾਅਦ, ਇਹ ਸੰਯੁਕਤ ਰਾਜ ਅਤੇ ਕਨੇਡਾ ਵਿੱਚ ਪ੍ਰਮਾਣਤ ਇਕਾਈਆਂ ਦੀਆਂ 10 ਲੱਖ ਤੋਂ ਵੱਧ ਕਾਪੀਆਂ ਨਾਲ ਪ੍ਰਮਾਣਤ ਪਲੇਟਿਨਮ ਬਣਨ ਵਾਲਾ ਉਸ ਦਾ ਪਹਿਲਾ ਸਿੰਗਲ ਬਣਿਆ। ਉਸ ਸਾਲ, ਉਸਨੇ ਬਾਅਦ ਵਿੱਚ ਤਿੰਨ ਸਿੰਗਲ ਜਾਰੀ ਕੀਤੇ। 2017 ਵਿੱਚ, "ਚੇਜ਼ਿੰਗ ਕਲਰਜ਼", "ਟਵਿਨਬੋ" ਅਤੇ "ਮੂਵਿੰਗ ਆਨ" ਵਰਗੇ ਸਿੰਗਲਜ਼ ਨੂੰ ਜਾਰੀ ਕਰਨ ਤੋਂ ਬਾਅਦ, ਮਾਰਸ਼ਮੇਲੋ ਨੇ ਅਮਰੀਕੀ ਆਰ ਐਂਡ ਬੀ ਗਾਇਕ ਖਾਲਿਦ ਨਾਲ ਮਿਲ ਕੇ "ਸਾਈਲੈਂਸ" ਨੂੰ ਸਿੰਗਲ ਦੇ ਰੂਪ ਵਿੱਚ ਜਾਰੀ ਕੀਤਾ, ਜਿਸ ਨੂੰ ਅੱਠ ਦੇਸ਼ਾਂ ਵਿੱਚ ਪਲਾਟੀਨਮ ਅਤੇ ਮਲਟੀ-ਪਲੈਟੀਨਮ ਪ੍ਰਮਾਣਿਤ ਕੀਤਾ ਗਿਆ ਸੀ। ਉਸਦਾ ਸਭ ਤੋਂ ਵੱਧ ਵਿਕਣ ਵਾਲਾ ਸਿੰਗਲ, ਅਮਰੀਕੀ ਗਾਇਕਾ ਸੇਲੇਨਾ ਗੋਮੇਜ਼ ਨਾਲ "ਵੁਲਵਜ਼" ਸੀ। ਬ੍ਰਿਟੇਨ ਦੀ ਗਾਇਕਾ ਐਨ-ਮੈਰੀ ਨਾਲ "ਫਰੈਂਡਜ਼" ਸਿਰਲੇਖ ਨਾਲ ਉਸਦਾ 2018 ਦਾ ਦੂਜਾ ਸਿੰਗਲ ਰਿਲੀਜ਼ ਕੀਤਾ ਗਿਆ। ਕੁਝ ਮਹੀਨਿਆਂ ਬਾਅਦ, ਉਸ ਦੀ ਦੂਜੀ ਸਟੂਡੀਓ ਐਲਬਮ, ਜੋਇਟਾਈਮ II, ਸਿੰਗਲਜ਼ "ਟੇਲ ਮੀ" ਅਤੇ "ਚੈੱਕ ਆਉਟ" ਨਾਲ ਰਿਲੀਜ਼ ਕੀਤੀ ਗਈ ਸੀ। ਬਿਲਬੋਰਡ ਹਾਟ 100 ਅਤੇ ਬ੍ਰਿਟੇਨ ਵਿੱਚ ਬ੍ਰਿਟਿਸ਼ ਬੈਂਡ ਬਾਸਟੀਲ ਦੇ ਨਾਲ " ਹੈਪੀਅਰ " ਸਿਰਲੇਖ 'ਤੇ ਮਾਰਸ਼ੇਲੋ ਦਾ ਸਭ ਤੋਂ ਵੱਧ ਚਾਰਟਿੰਗ ਵਾਲਾ ਗਾਣਾ ਅਗਸਤ ਵਿੱਚ ਜਾਰੀ ਕੀਤਾ ਗਿਆ ਸੀ। ਉਸ ਨੂੰ ਫੋਰਬਸ ਦੁਆਰਾ ਸਾਲ 2017 ਵਿੱਚ ਦੁਨੀਆ ਦੇ ਸਭ ਤੋਂ ਵੱਧ ਤਨਖਾਹ ਲੈਣ ਵਾਲੇ ਡੀਜੇ ਦੀ ਸਾਲਾਨਾ ਦਰਜਾਬੰਦੀ ਵਿੱਚ ਅੱਠਵੇਂ ਸਥਾਨ 'ਤੇ ਰੱਖਿਆ ਗਿਆ ਸੀ ਕਿਉਂਕਿ ਉਸਨੇ ਜੂਨ 2017 ਤੋਂ ਪਹਿਲਾਂ ਦੇ ਬਾਰਾਂ ਮਹੀਨਿਆਂ ਵਿੱਚ 21 ਮਿਲੀਅਨ ਡਾਲਰ ਕਮਾਏ ਸਨ।